
Пояснения
1. Цел на консултацията
Целта на настоящата консултация е да се събере информация за това как по-добре да се обслужват гражданите на Европейския съюз чрез законодателната рамка на Съюза за защита на конкуренцията. Тази консултация приканва гражданите и заинтересованите страни да предоставят обратна информация за техния опит/ познания по въпроси, пред които могат да се изправят националните органи за защита на конкуренцията, които оказват влияние върху способността им да прилагат ефективно правилата за конкуренция на ЕС и какви действия, ако има такива, трябва да бъдат предприети в това отношение.
2. Информация
Политиката за конкуренцията в Европа е много важна част от вътрешния пазар. Целта на правилата за конкуренция в ЕС е да осигурят за всички в Европа по-добро качество и иновативни стоки и услуги на по-ниски цени. Политиката за конкуренция цели прилагане на правила, за да се гарантира, че предприятията се конкурират честно помежду си. Това насърчава предприемачеството и ефективността, създава по-голям избор за потребителите и помага за намаляване на цените и подобряване на качеството. Това са причините, поради които органите за защита на конкуренцията се борят срещу антиконкурентното поведение.
Националните органи за защита на конкуренцията са основни партньори за прилагане на правилата за конкуренция на ЕС заедно с Европейската комисия. От 2004г., националните органи за защита на конкуренцията са оправомощени по силата на Регламент №1/2003 да прилагат правилата за конкуренция на ЕС. Националните органи за защита на конкуренцията и Европейската комисия си сътрудничат тясно помежду си в Европейската мрежа по конкуренция, за да гарантират, че правилата на ЕС за конкуренцията се прилагат последователно.[footnoteRef:1]  [1:  Повече информация за Европейската мрежа по конкуренция /European Competition Network (ECN)/ може да прочетете на: http://ec.europa.eu/competition/ecn/index_en.html] 

Прилагането на правилата за конкуренция на ЕС, както от Европейската комисия, така и от националните органи за защита на конкуренцията е основен градивен елемент за създаване на отворен, конкурентен и иновативен единен пазар и е от решаващо значение за създаването на работни места и растеж във всички сектори на икономиката. По този начин националните органи за защита на конкуренцията играят ключова роля за гарантиране, че единният пазар работи добре и справедливо в полза на бизнеса и потребителите.
Националните органи за защита на конкуренцията имат потенциал да направят много повече. Не е достатъчно просто да се дадат правомощия на националните органи за защита на конкуренцията да прилагат антитръстовите правила на ЕС: те трябва да разполагат с необходимите средства и инструменти, за да действат ефективно.
На 9 юли 2014г. Комисията прие Съобщение относно Десет години прилагане на антитръстовото законодателство съгласно Регламент 1/2003: Постижения и бъдещи перспективи,[footnoteRef:2] които идентифицираха области за действие, за да се дадат права на националните органи за защита на конкуренцията да бъдат по-ефективни правоприлагащи органи, а именно да гарантират, че националните органи защита на конкуренцията: [2:  COM(2014) 453, 9.7.2014] 

(1) имат ефективен инструментариум за прилагане;
(2) могат да налагат ефективни глоби;
(3) имат ефективни програми за намаляване или освобождаване от санкции, за да насърчават фирмите да разкриват картелни споразумения и
(4) разполагат с подходящи ресурси и са достатъчно независими.
Като последващи действия след Съобщението Комисията се е заела с подробно установяване на фактите заедно с националните органи за защита на конкуренцията. Тази публична консултация цели да получи становищата на заинтересованите страни, експерти и обществеността като цяло.
3. Общи указания за консултацията
Приканваме всеки гражданин или заинтересована организация да участва в допитването. По-специално, заинтересовани страни, работещи в областта на конкуренцията, включително предприятия, техните правни и икономически съветници, потребителски и индустриални асоциации и представители на академичната общност,  могат да отговорят на въпросника. 
Приемат се и други коментари и информация, и по-специално, други документи, доклади, проучвания и т.н., които могат да са от значение по темата.

